Chūgoku eskualdea

edo  Japoniako Honshu uharteko eskualderik mendebaldekoena da. 2010ean, Japoniako Estatistika Bulegoaren arabera, 7.563.428 pertsona bizi ziren eskualdean.

Hiroshima hiria Chūgoku eskualdeko hiri nagusia da. 1945ean, Bigarren Mundu Gerran, Estatu Batuek jaurti zuten bonba atomiko batek hiria suntsitu zuen, baina berreraikia izan zen, eta gaur egun metropoli industrial garrantzitsu bat da.

 Geografia 
Chūgoku eskualdeak 31.922,26 km²-ko azalera du, eta 240 bizt./km²-ko dentsitatea. Eskualde mugakide hauek ditu: Kyushu, Shikoku, eta Kansai.

 Izenaren inguruan 
Chūgoku hitzak "erdiko herrialdea" esan nahi du, baina izenaren jatorria ez dago argi. Historikoki, Japonia koku izeneko probintziatan banatuta zegoen, eta bakoitzaren boterearen eta Kansai administrazio-erdigunerainoko distantziaren arabera sailkatuta zeuden. Hala, “hurbileko herrialdeak” (近国 kingoku), “erdiko herrialdeak” (中国 chūgoku), eta “urruneko herrialdeak” (遠国 , ongoku) zeuden. Nolanahi ere, gaur egun Chūgoku eskualdearen barnean dauden antzinako probintzia gehienak ez zeuden sailkatuta erdiko herrialde gisa. Beste azalpen baten arabera, Chūgoku hitzak Kansai eta Kyūshū arteko probintziak izendatzeko erabili bide zen, lurralde hori historikoki garrantzitsua izan baitzen Japoniaren eta Asiako kontinentearen arteko lotune gisa.

Horrez gain, 中国 (Chūgoku) hitza Txinari erreferentzia egiteko ere erabiltzen da. Hala ere, "Chūgoku eskualdea" aipatzean, beste hitz bat gehitzen da amaieran, Chūgoku-chihō: horrela, ez dago bi esanahien arteko nahasketarik. Hala eta guztiz ere, salbuespena Chūgoku bankua (中国銀行 Chūgoku ginkō) da. 

 Banaketa administratiboa 
Prefetura hauek osatzen dute eskualdea:
 Prefetura  Biztanleria  Azalera (km²)  Hiriburua  Biztanleria Hiroshima  2.857.990  8.479,05  Hiroshima  1.184.208 Okayama  1.940.411  7.112,32  Okayama  705.224 Shimane  712.336  6.707,95  Matsue  191.852 Tottori  584.982  3.507,19  Tottori  196.353 Yamaguchi  1.445.702  6.110,94  Yamaguchi  198.971

 Ondasun nabariak 
 Gizateriaren Ondareak 

 Gaztelu eta jauregiak 

 Tenplu eta santutegiak 

 Museoak 

 Natura 

 Besterik 

 Kanpo estekak